cyanic-selkie/wikianc huggingface dataset:
Pikkolofløyte
Pikkolofløyten er et av de minste treblåseinstrumentene og halvparten av tverrfløytens lengde. Pikkoloen låter en oktav høyere enn tverrfløyten, selv om man leser de samme notene og bruker de samme grepene. Som oftest er den laget av tre med metallklaffer, men finnes i en rekke metaller som legert nikkel, sølv og gull, men de finnes også i plast. Plast-pikkoloer har ikke like klare lyd som de i metall, men de er rimeligere og mer holdbare mot temperatursvingninger. Bruker man en pikkolo av tre når man spiller ute (eller marsjerer), kan det hende den sprekker av at temperaturen endrer seg raskt.
I orkesterlitteraturen blir pikkoloen ofte brukt til morsomme soloer, for eksempel i Mahlers og Sjostakovitsj' symfonier. Piccoloens glansnumre er Tsjaikovskijs 4. symfoni (3. sats), Sjostakovitsj' 7., 8., 9. og 10. symfoni, og ikke minst Sousas marsj «Stars and Stripes».
Storelva (Sjøtun i Tromsø)
Storelva er ei elv på Kvaløya i Tromsø kommune i Troms og Finnmark. Den er rundt 1,64 km lang (4,55 km regnet fra øverste kilde), og har et nedbørfelt på 15,7 km².
Elva ligger på halvøya mellom Malangen og Kattfjorden. Den dannes ved samløpet mellom Fjellelva, som kommer fra Sandhaugvatnan sørvest i nedbørfeltet, og Tverrelva fra Finnkollvatnet i øst. Elva renner gjennom Sørfjorddalen, hvor den møter Greipstadelva og Gammelflatelva, som begge kommer inn fra vest. Elva munner ut innerst i Sørfjorden, en arm av Kattfjorden. Fylkesvei 862 krysser elva et stykke før munningen.
Hakeem Olajuwon
Hakeem Abdul Olajuwon (født 21. januar 1963 i Lagos, Nigeria) er en tidligere nigeriansk-amerikansk profesjonell basketballspiller. Fra 1984 til 2002, spilte han i centerposisjon i NBA for Houston Rockets og Toronto Raptors. Han ledet Rockets til to strake NBA-titler i 1994 og 1995. I 2008 ble han tatt opp i Naismith Memorial Basketball Hall of Fame. Oppført som 2,13 m høy er Olajuwon regnet som en av de aller beste centrene gjennom tidene.
Født i Lagos, Nigeria reiste Olajuwon fra sitt hjemland for å spille for University of Houston under trener Guy Lewis. I sin collegekarriere for Cougars, som universitetslaget heter, var de blant annet tre ganger blant de beste fire i sluttspillet. Den gangen uttalte han fornavnet sitt Akeem. Olajuwon ble draftet av Houston Rockets som førstevalg totalt i NBA draftet i 1984, en draft som inkluderte navn som Michael Jordan, Charles Barkley og John Stockton. Olajuwon reiste til Houston Rockets og fikk kallenavnet «Akeem the Dream» på grunn av hans grasiøse opptreden både på og utenfor banen. Han kombinerte med den 2,24 m høye Ralph Sampson og dannet duoen kalt «Twin Towers». De to ledet Rockets til NBA-finalen, hvor de tapte over seks kamper mot Boston Celtics. Etterpå ble Sampson byttet til Warriors i 1988, og Olajuwon ble Rockets ubeskrevne leder. Han ledet ligaen i returer to ganger (1989, 1990) og for blokker tre ganger (1990, 1991, 1993). Oppfostret som muslim, ble Olajuwon mer opptatt av troen i denne perioden og skiftet stavelsen av navnet sitt fra Akeem til Hakeem. Til tross for at han nesten ble byttet vekk i en kontraktsstrid før 1992-92 sesongen, ble han hos laget. I 1993-94 ble han den eneste spilleren i NBA historien som vant NBA MVP, Defensive Player of the Year og Finals MVP-awards i samme sesongen. Hans Rockets vant to strake mesterskap mot New York Knicks og Shaquille O'Neals Orlando Magic. I 1996 spilte Olajuwon for USAs gullvinnende OL-lag, og ble valgt som en av NBAs 50 beste spillere gjennom tidene. Han endte sin karriere som ligaens beste blokker gjennom tidene, med 3 830.
Sprint (programvareutvikling)
Innen scrum og andre rammeverk for smidig programvareutvikling er en sprint eller scrumsprint en repeterbar tidsboks med fast størrelse hvor man førsker å levere et "ferdig" produkt med så høy verdi som mulig. Sprintsyklusen er en del av kjernen til smidig utviklingsmetodikk, og kan sees på som en hendelse som omfavner alle de andre prosessene i scrum-rammeverket, inkludert oppstartsmøter (sprint planning session), den daglige scrummen (daily scrum), scrumgjennomgang (scrum review) og evalueringer (sprint retrospective). Som med alle andre scrum-hendelser har sprinten også en maksimal varighet. Vanligvis varer en sprint en måned eller mindre.
Vanligvis arrangeres det daglige møter for å diskutere fremdriften til prosjektet og eventuelle utfordringer som teammedlemmene har støtt på under implementasjonen. Utfallet av sprinten skal være en leveranse (deliverable), selv om denne kan være inkrementell. Scrum brukes blant annet i prosjekter innen webteknologi eller til utvikling av produkter for nye marked, altså produkter hvor det er mange krav eller kravene endrer seg hurtig.
Historie
Scrumsprinten oppstod tidlig i 1990-årene da Ken Schwaber jobbet med Mike Smith og Chris Martin, og Jeff Sutherland jobbet med Jeff McKenna. I 1995 presenterte Ken Schwaber og Jeff Sutherland Scrum på OOPSLA-konferansen.
Sprintkø
Sprintkøen refererer til en undergruppe av produktkøen som har blitt valgt ut for en sprint, sammen med sin leveranseplan. Basert på elementene i sprintkøen bestemmer utviklingsteamet hvordan de skal lage et "ferdig" produkt.
Daglig scrum
Daglig scrum er et møte på et fast tidspunkt (og gjerne fast sted) hvor utviklingsteamet kan synkronisere og planlegge arbeidet for de neste 24 timene basert på mengden arbeid som ble fullført siden sist daglige scrum. Under den daglige scrummen svarer medlemmene av utviklingsteamet på spørsmål som:
Den daglige scrummen varer vanligvis i 15 minutter, men kan følges opp av andre møter for mer detaljerte diskusjoner.
Sprintevaluering
Sprintevalueringer eller retrospektiv (sprint retrospective) brukes for å analysere hva som gikk bra i sprinten og hva som kan forbedres. Scrumteamet undersøker prosessen som ble brukt for å bygge dette inkrementet. Tilbakemeldingene fra evalueringen brukes for å forbedre prosessene i den påfølgende sprinten. Sprintevalueringen er (i likhet med sprintgjennomgangen) en mulighet for inspeksjon og tilpasning på slutten av hver sprint.
Roller
Det er bare tre roller innen scrum:
Produkteier
Produkteier er ansvarlig for produktets nåværende utviklingstilstand og for å maksimere produktets verdi. Produkteier kan være én person, selv om den personen representerer en komité. Arbeidsoppgaver inkluderer:
Utviklingsteam
Utviklingsteamet er ansvarlige for gjennomføringen av elementene i sprintkøen. Selv om medlemmene i teamet kan spesialisere seg på ulike områder er utviklingsteamet i sin helhet ansvarlige for utvikling av funksjonalitet.
Prosessflyt
Scrumprosjektet starter med en idé om å bygge et system. I begynnelsen kan prosjektvisjonen være noe tvetydig, men etterhvert som prosjektet utvikler seg bør teammedlemmene begynne å få et klart bilde av det ønskede systemet. Produkteierens rolle er å utforme strategien, utforme produktkøen og levere prosjektet i tråd med visjonen til de som finansierer prosjektet. Det opprettes deretter en prioritert prosjektkø (project backlog) hvor kjernefunksjonaliteter tildeles høyeste prioritet. Til sammenligning kan ytterligere funksjoner overlates til det inkrementelle produktet. Hovedmålet vil da være å oversette denne prioriterte listen til et "ferdig" produkt.
Hver sprint starter ned et sprintplanleggingsmøte og varer i 30 dager eller mindre. I møtet diskuterer utviklingsteamet, scrumlederen og produkteieren de prioriterte elementene fra produktkøen. Utviklingsteamet diskuterer og presenterer sine synspunkter om gjennomførbarheten av oppgavene. Når gjennomførbarheten er bestemt blir klargjorte oppgaver diskutert og tildelt medlemmene av utviklingsteamet. Deretter følger andre fase av møtet hvor bare utviklingsteamet diskuterer planen for arbeidet.
Daglige scrummer holdes hvor teamet diskuterer nåværende tilstand av arbeidet og eventuelle hindringer de har støtt på. Hurtige justeringer gjøres dersom man observerer avvik.
På slutten av sprinten tar teamet, scrumlederen og produkteieren en vurdering av sprinten, og planlegger deretter for påfølgende sprint.
P.C. Hagemann
Peter Heinrich Christoph Hagemann (født 20. mars 1810 i Itzehoe i hertugdømmet Holstein, død 22. august 1853 i København) var en dansk arkitekt. Han har satt et markant, senklassisistisk preg på København. Mange av Hagemanns bygninger er i ettertid blitt fredet som sjeldne vitnesbyrd om empirens kortlivede fase i dansk arkitektur.
Liv og virke
Rundt 1840-50 utfoldet Hagemann en svært travel virksomhet i København, både i kommunens og i privatfolks tjeneste. I 1844-50 oppførte han fire store kommuneskoler, bl.a. Sølvgades (1846–47) og Larslejstrædes (1849–50) og i 1845-46 slakterbodene på Nikolaj Plads, som utmerket seg ved å være den første større jernkonstruksjon i Danmark. Samtidig med dette hadde Hagemann en stor, privat virksomhet, hovedsakelig for hovedstadens første, større byggespekulant, grosserer H.P. Lorentzen. For Lorentzen oppførte han de ennå velbevarte husene i Nikolaj Plads' vestligste ende og tallrike, mer beskjedne leiegårder i gatene øst for den senere Skt. Pauls Kirke i Nyboder.
Hagemann døde av kolera under koleraepidemien i København i 1853 og er begravet på Assistens Kirkegård.
Verk
(Alle i København)
Dyschiriodes extensus
Dyschiriodes extensus er en av billene i delgruppen (underfamilien) graveløpere (Scaritinae) i familiegruppen løpebiller. Systematikken følger Carabidae of the World.
Utbredelse
Dyschiriodes extensus finnes i Mellom-Europa. Finnes ikke i Norge.
Utseende
Dyschiriodes extensus har en litt sylindrisk form på kroppen, med en metallisk glans, i motsetning til de like artene i slekten Clivina som har en matt farge (ikke metallisk). Mange av artene i denne slekten er like hverandre og er vanskelige å artsbestemme. Brystskjoldet (pronotum) er avskilt fra dekkvingene av en tydelig innsnøring (hals). Antennens tredje ledd er kortere enn andre leddet.
Levevis
Dyschiriodes extensus finnes på steder med sand, blant annet langs innsjøer og vassdrag. De lever som predatore på mindre dyr.
Den tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Larvene er radikalt forskjellige fra de voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.
Overhoffretten
Overhoffretten var den høyeste domstol i Norge i årene 1667–1797. Den ble opprettet ved kongelig forordning av 14. mars 1666 og erstattet den tidligere norske herredagen. Øverste rettsinstans i det samlede Danmark-Norge var imidlertid fram til 1814 Højesterett i København som kom i 1661, men det var bare i helt spesielle tilfeller (stor økonomisk verdi eller liv og ære) at saker kunne ankes videre til Høyesterett.
Overhoffretten besto av ni medlemmer. Foruten stattholderen, visestattholderen eller stiftamtmannen i Christiania og justitiarius (som var formann) besto retten av tre høyere embetsmenn og oppnevnte lagmenn. Retten var beslutningsdyktig med fem til stede.
Fra de lavere rettsinstansene lagtingene og rådstuerettene kunne både sivile og kriminelle saker innankes for Overhoffretten, men straffesakene ble prioritert. Overhoffretten møttes én gang om året i Christiania i egne lokaler på Akershus festning.
Som en forenkling ble både Overhoffretten, lagtingene og rådstuerettene avskaffet ved kongelig forordning av 11. august 1797 og landet fikk i stedet en stiftsoverrett i hver av de fire stiftsbyene. En eventuell anke fra disse måtte til Højesterett i København. Slik mistet Norge det å ha en egen øverste nasjonal domstol, men dette varte bare i 18 år til Høyesteretten i Oslo ble etablert.
Arkivet etter Overhoffretten oppbevares i Riksarkivet og omfatter tidsrommet 1661-1800 fordi materiale fra herredagen og Kristiania Stiftsoverrett inngår i arkivet. Det består av flere protokollserier som dokumenterer saksgang og saksbehandling i retten, og av pakkerekker som i hovedsak inneholder saksdokumenter fremlagt for retten. Protokollmaterialet er godt bevart, men sakpakkene er ikke komplette.
Hail Grenada
«Hail Grenada» er Grenadas nasjonalsang. Den har tekst av Irva Baptiste og musikk av Louis Masanto. Nasjonalsangen ble innført i 1974.
Paolo Montorsi
Paolo Montorsi (født 14. august 1951) er en italiensk volleyballspiller.
Han representerte Italia under Sommer-OL 1976 i Montréal, hvor han ble nummer 8.
Toulouse
Toulouse er hovedstad i det franske departementet Haute-Garonne og i regionen Occitanie. Byen ligger ved elven Garonne og kanalen canal du Midi. Byen er et senter for høyteknologi i Frankrike, og er en viktig del av europeisk flyindustri og romfart. Hovedkvarteret til flyprodusenten Airbus ligger her. Toulouse er den fjerde største byen i Frankrike, etter Paris, Marseille og Lyon, og regnes som hovedstaden i Oksitania.
Ledbury Town FC
Ledbury Town Football Club er en engelsk fotballklubb fra Ledbury i Herefordshire. I 2004/05 sesongen, nådde den 4. runde av FA Vase. Noe som er uvanlig for dette nivået, er at laget til 2006 hadde én spiller som representerte sitt landslag. Det var latvieren, Alex Volosanovs.
Toulouse
Borgermester pr. 2018 er Jean-Luc Moudenc.
Ledbury Town FC
Historie
Etter å ha spilt i lokale ligaer, ble laget i begynnelsen på 60-tallet med i Worcestershire League under ledelse av Ken Long. De returnerte til Hereford League mot slutten av 60-tallet. Klubben ble i 1974 med i West Midlands (Regional) League. De utviklet seg fort og spillere ble snart både kjøpt og solgt. Kevin Rose ble solgt til Lincoln City for £10 000. Herrington Kelly til Bristol Rovers, Mark Payne til et nederlandsk lag for £7 000. Ledbury hadde Tony Berne, en Irsk landslagsspiller og Mick Hill som spilte for Ipswich og Wales. Steve Emery som senere spilte for Hereford United og Derby County, og Phil Preedy som også sener spilte for Hereford United.
Toulouse
Toulouses undergrunnsbanesystem heter Métro de Toulouse.
Ledbury Town FC
Historie
Til tross for at laget fire år senere kun havnet på femteplass, var det de som rykket opp til Premier Division. Dette var på grunn av den gode standarden på deres Stadion, New Street. Etter å ha avsluttet sesongen i Premier Division nest sist i 1983, gikk de ut av ligaen og spilte kun lokal fotball de neste 8 årene.
Toulouse
Historie
Toulouse, på latin Tolosa, var allerede betydelig i romertiden. Den var tektosagernes hovedstad, en av gallernes hellige steder med en stor nasjonalskatt oppbevart i en sjø. Skatten ble etter konsul Q. Servilius Cepio bortført som straff for deres forbund med cimbrerne i 106 f.Kr. Byen ble kristnet ved midten av 200-tallet av den hellige Saturninus eller Sernin, dens første biskop, som led martyrdøden der i 252. Toulouse ble etter Vestromerrikets fall i 419 vestgoternes hovedstad. Den ble erobret av frankerkongen Klodvig i 507 og ble i 778 eget grevskap.
USAs Grand Prix
Vinnere av USAs Grand Prix
Løp markert med rosa bakgrunn var ikke en del av Formel 1-verdensmesterskapet.
Toulouse
Historie
Grevskapet, opprettet i 778 av Karl den store, utgjorde til å begynne med en del av kongeriket Akvitania og gikk fra 852 i arv innen greve Raimund Is ætt. Fra 900-tallet var det et av den franske krones seks store len; dets grever utøvde lenshøyhet over grevskapene Quercy, Albi, Carcassonne, Nîmes, Béziers og Foix, samt arvet på 1000-tallet en del av Provence (det såkalte «marquisat de Provence»). Toulouse nådde høy åndelig og materiell utvikling og hørte en tid til Europas mest blomstrende riker. Men blomstringen ble avbrutt under albigenserkrigene 1209–1229, og Raimund VI mistet i 1212 Toulouse, som ble gitt til Simon av Montfort (død 1218). Den førtnevntes sønn, Raimund VII (1222–1249), fikk det tilbake, men måtte i freden i Paris i 1229 avstå de nevnte underforleningene til den franske krone. Siden hans eneste datter Jeanne og hennes ektemake Alfons, Ludvig IXs bror, hadde gått bort uten arvinger, ble Toulouse i 1271 inndratt under den franske krone.
Ledbury Town FC
Eksterne lenker
Offisiell nettside
Toulouse
Historie
Tittelen greve av Toulouse ble båret av Alexander av Bourbon (1678–1737), tredje sønn av Ludvig XIV og madame de Montespan, admiral av Frankrike, som under den spanske tronfølgerkrig vant blant annet en seier over den engelsk-hollandske flåte under admiral Rooke. Han var far til hertugen av Penthiévre, Ludvig Johan av Bourbon.
Den 10. april 1814 angrep engelskmennene under hertugen av Wellington Toulouse og inntok på aftenen befestningene på høyre elvebredd. Deretter trakk franskmennene under Soult seg bak kanalen og rømte Toulouse natten til den 12.
Befolkning
Befolkningen i kommunen Toulouse var 761 090 ved folketellingen i 1999, med 964 797 innbyggere i storbyområdet (også etter folketellingen i 1999). Estimatene i februar 2004 (426 700) tilsier en rekordartet årlig vekst på 1,8%.
Toulouse er den fjerde største byen i Frankrike, etter Paris, Marseille og Lyon. I 1999 var storbyområdet Toulouse det femte største i Frankrike. Det var omtrent av samme størrelse som Bordeaux. Paris, Lyon, Marseille og Lille var større storbyområder enn Toulouse.
Shpongle
Shpongle (IPA: ) er en av de viktigste og mest innflytelsesrike psykedelisk downtempo eller psybient musikkprosjektene i nyere tid. Medlemmer av gruppen er Simon Posford (også kjent som Hallucinogen) og Raja Ram (en av tre personer i The Infinity Project).
De er kjent for å kombinere vestlig synthesizerbasert psykedelisk musikk med sampling fra østlige etniske instrumenter. Posford er ansvarlig for synth- og studioarbeidet, og Ram spiller fløytearrangementer. Ifølge et intervju pleier de ofte å visualisere musikken sammen før de lager den, og gjennom den kreative prosessen.
Shpongles første låt Vapour Rumours, ble sluppet av TIP World-kompilasjonen i 1996. Debutalbumet Are You Shpongled? ble sluppet i 1998 av Twisted Records. Den høye lydkvaliteten, samplingen, instrumentene og synthesizerne, sammen med historien og framgangen i musikken gjennom albumet, gjorde det til et av de mest enestående plateslipp i psybientgenren.
Are you Shpongled? og Twisted Records første downtempolåt ...And the Day Turned to Night hadde stor innflytelse i psykedelisk trance-miljøet i 1998. Disse to slippene var veldig innflytelsesrike på genren, som var liten og udefinert på det tidspunktet. Selv om ingen av de nevnte låtene var de første av sitt slag, er det betraktet som blant de viktigste.
23. januar 2007 annonserte Twisted Records at et fjerde Shponglealbum er i produksjon. Det ble utgitt 21. oktober 2009.
Etymologi
Raja Ram sa i et intervju at «Shpongle» er et paraplybegrep for (fornemmelsen av) å føle positive og euforiske emosjoner.
Helmut de Boor
Helmut de Boor (født 24. mars 1891 i Bonn, død 4. august 1976 i Berlin) var en tysk germanist og medievalist (middelalderforsker).
Liv
Helmut de Boor var sønn av bysantinisten Carl Gotthard de Boor. Han studerte germanistikk, og var professor ved universitetet i Leipzig fra 1926 til 1930, ved Universitetet i Bern fra 1930 til 1945, og ved Freie Universität Berlin fra 1949 til 1959. Han var ekspert på tysk middelalderlitteratur og skrev bindene om denne perioden i en stor tysk litteraturhistorie (Geschichte der deutschen Literatur) som han utga sammen med Richard Newald.
De Boor ble medlem av nazipartiet i 1937. I 1944 ble han tildelt Krigsfortjenestekorset.
Frank Cadogan Cowper
Bakgrunn
Cowper ble født i Northamptonshire i 1877 som sønn av Frank Cowper, forfatter av flere romantiske fortellinger, og prestedatteren Edith Cadogen. Etter å ha gått på St John's Wood Art School kom han senere inn på Royal Academy Schools hvor han vant flere priser og medaljer. I seks måneder arbeidet han for maleren og illustratøren Edwin Abbey, medlem av Royal Academy. Deretter reiste han til Italia for å studere de gamle mestre slik mange av hans samtidige hadde gjort før ham.
Karriere
Hans første bilde ble stilt ut ved akademiet da han var 22 år og senere bidro han flere ganger til utstillingene. Han stilte også ut i Paris, Roma og Venezia. Han er representert i Tate Gallery, National Gallery of New South Wales i Sydney i Australia, og flere mindre gallerier i England.
Midtveis i sin karriere skiftet Cowper stil dramatisk med et klart skille mellom hans tidligste verker og de senere. Han begynte som en romantiker i pre-rafaelittisk stil, men endte opp som maler av vakre, glamorøse kvinner i en overflatisk stil som nedlatende har blitt karakterisert som bilder på «sjokoladebokser».
Som ung kunstner påvirket av pre-rafaelittene var han ekstremt grundig i sitt forarbeide, og i en slik grad at historier ble spunnet om hans arbeid. Det nitide arbeidet han la ned var hovedsakelig av litterær verdi heller enn malerisk. For sitt maleri av kirkegårdscenen fra William Shakespeares skuespill Hamlet fikk han gravd en grav spesielt for seg som forbauset naboene en god del. Da han skulle tolke et bilde av den hellige Frans av Assisi reiste han til Assisi i Italia for nettopp den hensikt. Som modell var en ekte biskop nødvendig, og han fikk Joseph Henry Collins, biskop av Gibraltar, til å stille opp. Bildet, Devil Disgiused as a Troubedor (Djevelen forkledd som trubadur) ble stilt ut i 1907 og ble beskrevet som Årets bilde.
Cowper levde det meste av livet i London, men flyttet til Cirencester som gammel mann. Han var representert i kunstakademiet i over femti år, og på 1950-tallet representerte han bokstavelig en annen epoke og et annet århundre. Hans største støtte var maleren Evelyn Waugh. Han døde i en alder av 81 år den 20. november 1958.
Simon Posford
Simon Posford (født 1971) er en britisk elektronisk musiker som spesialiserer seg innenfor Goa trance, og psykedelisk trance. Hans artistnavn er Hallucinogen. Hans tidligste arbeid er arbeid som lydtekniker i T.I.P., Raja Ram og Dragonfly (Youth). Hans første album, Twisted, var en av de mest innflytelsesrike album innenfor elektronisk musikk som var med på å definere den psykedeliske trance-genren. Oppfølgeralbumet The Lone Deranger gjorde bare hans posisjon enda sterkere. Han er kjent for sin deltakelse i gruppen Shpongle med Raja Ram.
Fra da av ble Posford med i mange samarbeidsprosjekter med andre artister. Hans mest framstående verk involverer artister som Raja Ram, Martin Glover, Celtic Cross og Prometheus, også kjent som Benji Vaughan (fra Younger Brother). Selv om mange artister har influert måten han lager musikk på, hevder mange fans at han har "The Posford Touch", en kvalitet på lyden som ikke er til å ta feil av. Han er kjent for sine ferdigheter innenfor musikkproduksjon og sin dybde i musikken.
Arvid Gjengedal
Arvid Gjengedal (født 19. juli 1943 i Lom, død 30. desember 2021 ) var en norsk skoleleder og politiker for Høyre. Han ble valgt til rektor ved Høgskolen i Telemark i 1997 og var i denne stillingen til 2003.
Utdannelse
Gjengedal fullførte gymnaset på Lillehammer i 1963 og var cand.philol. med historie hovedfag ved Universitetet i Oslo (UiO) (1971).
Yrkesliv
Han ble ansatt som høgskolektor ved Telemark lærerhøgskole på Notodden i 1971. Etter sammenslåingen til Høgskolen i Telemark i 1994, ble Gjengedal leder for Institutt for lærerutdanningsfag på Notodden. Han var rektor for Høgskolen i Telemark fra 1997 til 2003.
Politiske verv
Han satt i tre perioder i Notodden kommunestyre og tre perioder på fylkestinget i Telemark. Fra 1990 til 1994 var han også fylkesleder i Telemark Høyre. Han var vararepresentant til Stortinget for Telemark fra 1985 til 1989.
Familie
Arvid Gjengedal var eldre bror av tidligere politimester Anstein Gjengedal. Etternavnet kommer fra Gjengedal i Gloppen, hvor deres far kom fra.
Lucidota
Lucidota er en slekt av lysbiller.
EM i svømmesport 1927
Europamesterskapet i svømmesport 1927 fant sted fra 31. august til 4. september i Bologna, Italia. Svømmeøvelsene foregikk i langbanebasseng. Øvelser for kvinner var med for første gang.
Lucidota
Utseende
Middelsstore, avlange, noe flate lysbiller. Hos hannene er hodet gjerne dekket av pronotum sett ovenfra. Antennene er trådformede.
EM i svømmesport 1927
Svømming
Nøkkel: VR – Verdensrekord
Lucidota
Levevis
Lysbillene er nattaktive insekter. De finnes i mange ulike naturtyper (habitat), som fuktige enger, langs skogsbryn, bekker, i hager og parker. I denne gruppen sender ikke alle artene ut lys som voksne.
Utbredelse
Gruppen er utbredt i den Nye verden, mest i den neotropiske økosonen.
Fotballens urkraft
Fotballens urkraft (2003) er en norsk dokumentar. Den er 54 minutter lang og har regi ved Tore Buvarp og Aslaug Holm. Filmen ble nominert til Gullruten i 2004.
Dokumentaren portretterer Nils Arne Eggen i hans siste sesong som hovedtrener i Rosenborg Ballklub.
Dear Land of Guyana, of Rivers and Plains
«Dear Land of Guyana, of Rivers and Plains» er Guyanas nasjonalsang. Den har tekst av Archibald Luker og musikk av Robert Potter. Nasjonalsangen ble innført i 1966.
Australian Open 1994
Australian Open 1994 ble arrangert i Melbourne 17. – 30. januar. Australian Open er en Grand Slam-turnering i tennis. Singleturneringen for herrer ble vunnet av amerikaneren Pete Sampras og dameturneringen ble vunnet av Steffi Graf fra Tyskland.
Mimobybe
Utbredelse
Arten er kjent fra Filippinene (Luzon).
Ta Kung Pao
Ta Kung Pao er den eldste fortsatt bestående (2017) kinesiskspråklige avis i Kina. Den har sitt ghovedsete i Wanchai på Hongkong-øya og flere lokalredaksjoner i Fastlandskina (blant annet i Beijing, Shanghai, Tianjin, i Indre Mongolia og i Guangzhou).
Avisen ble grunnlaft den 17. juni 1902 i Tianjin av Ying Lianzhi (også kalt Vincentius Ying; han var bestefaren til skuespilleren og politikeren Ying Ruocheng), med det formål å hjelpe «Kina til å bli en moderne og demokratisk nasjon». I den første tiden førte avisen ved siden av 大公報 også det franskspråklige navn L'Impartial («Den upartiske»). Avisens tendens var den gang kritisk granskende overfor partier, regjeringer, forretningsselskaper og personer. Den fordømte repressalier og kritiserte åpent enkekeiserinne Cixi og de konservative leder i Kina kort etter århundreskiftet, gikk inn for demokratiske reformer of var en av de første som benyttet seg av den moderne standardiserte báihuà-språkføring. Blant dem som arbeidet for Ta Kung Pao var den kinesiske forfatter og kvinnesaksaktivist Lü Bicheng. I 1904 traff hun der den revolusjonære Qiu Jin, og de to kvinnene utviklet en diskusjon om Kinas fremtid.
Etter Xinhai-revolusjonen av 1911 sank leserkretsen. I 1916 overtok Wang Zhilong (王郅隆) avisen; i en kortere tid måtte den gå inn i 1925.
Allerede 1. september 1926 nystartet Wu Dingchang (吳鼎昌), Hu Zhengzhi (胡政之), og Zhang Jiluan (張季鸞) avisen på nytt i Tianjin. Under mottoet 不黨, 不賣, 不私, 不盲 (med hva var ment «Ingen bånd til politiske partier, ingen politiske innsamlingsaksjoner, ingen egenreklame, ingen uvitenhet») la de an på å bringe skarpt formulerte politiske stillingtagender, og især etter at krig utbrøt med brodd mot Japan. Opplaget steg kraftig. Under krigen flyktet journalistene for de fremrykkende japanske styrker fra sted til sted for å kunne virke i sikkerhet: Redaksjonsarbeidet flyttet til Shanghai, Hankou, Chongqing, Guilin og Hongkong.
Etter krigsslutt nystartet sjefsredaktør Wong Wan San (王芸生) avisen fra Shanghai den 1. november 1945 i originalformat. Planen var at nye utgaver skulle lanseres i andre steder som blant annet Guangzhou. Men dette måtte oppgis på grunn av oppflammingen av den kinesiske borgerkrig. I mars 1948 kom en ny Hongkong-utgave.
Under tiden da Republikken Kina bestod, var avisen en av landets mest betydningsfulle. Også etter 1949, da under den nye utgiver Fei Yi Ming i Hongkong, forble den et av de få presseorganer som beholdt mye av sin innflytelse etter krigsårene.
Siden 1949 har avisen vært støttet av Folkerepublikken Kinas regjering og er et talerør for det kinesiske kommunistiske parti. Trykkopplaget er nå (2010-årene) ganske lavt, med under 10.000 kjøpte eksemplaere per dag. Ta Kung Pao ble i 1995 den første kinesiskspråklige avis med en internetpresens.
Arctic Records
Arctic Records var et plateselskap i Trondheim startet av Gunnar Hordvik og Kolbjørn Alstad i 1975. Førsteutgivelsen var Takk te dokk med Prudence. I stallen hadde selskapet artister som Åge Aleksandersen, Terje Tysland og Hans Rotmo. Av andre medarbeidere nevnes Svein Strugstad. Opptakene foregikk i Arctic Studios på Øvre Bakklandet (Vollabakken). Plateselskapet gikk konkurs i august 1981, men mye ble videreført av de fire involverte i Plateselskapet AS som var i drift inntil 1992. Man finner to andre plateselskaper med samme navn i Bodø (etablert 1996) og et nylig startet i Drammen. Arctic Records er også navngitt plateselskaper i USA og England.
Holmenbruene
Holmenbruene er to jernbanebruer på Drammenbanen i Drammen i Buskerud. Navnet brukes også om de to veibruene Holmenbrua og Strømsøbrua. Bruene krysser Drammenselva mellom Bragernes i nord og Holmen, og mellom Holmen og Strømsø i sør.
Norgesmesterskapet i boksing 1989
Norgesmesterskapet i boksing 1989 ble arrangert 3.–5. mars på Høyenhall skole i Oslo.
Holmenbruene
Jernbanebruene
Den første jernbanebrua på Drammenbanen i Drammen, mellom Brakerøya via Holmen til Drammen stasjon var en trebru som åpnet i 1872. Rester av denne trebrua kan ennå ses på Brakerøya der flere av steinsøylene som fundamenterte brua fortsatt er bevart.
Norgesmesterskapet i boksing 1989
Kongepokalen ble vunnet av Ole Klemetsen. Forbundspokalen ble vunnet av Trond Berntsen. Beste klubb ble Bergen Sparta.
Holmenbruene
Jernbanebruene
Brua over Strømsøløpet ble i 1930 erstattet av en stålbjelkebro som var utstyrt med svingbru for å slippe større skip inn til Drammen. Brua over Bragernesløpet ble også erstattet med en stålbjelkebru, denne sto ferdig i 1936. I 1996 ble ei ny bru for dobbeltspor bygd over Bragernesløpet. Over Strømsøløpet ble det bygd ei ny bru for enkeltspor, mens den gamle brua fra 1930 ble beholdt for det andre sporet. De to bruene over Strømsøløpet er med lengde 453 meter (nye) og 451 meter (gamle) enn så lenge (per 2022) Norges lengste jernbanebruer. Brua over Bragernesløpet (341 meter) er også blant Norges lengste. Bruene har seilingshøyde 6 meter.
Veibruene
Holmenbrua over Bragernesløpet ble bygd i 1964. Brua er 226,6 meter lang og det lengste spennet er på 30 meter. Strømsøbrua over Strømsøløpet ble bygd i 1966. Brua er 453,65 meter lang og det lengste spennet er på 41,5 meter. De to bruene er del av riksvei 291, og håndterer lokaltrafikk i Drammen. Fjerntrafikken går over Drammensbrua, som ble bygd i 1975 og er Norges lengste veibru. Holmenbrua og Strømsøbrua har to kjørefelt og seilingshøyde 6 meter.
Drammens Tidende meldte i november 2014 at den nordligste broen (Holmenbrua) var sterkt nedslitt og ikke tålte belastningen fra tungtrafikk. Ingeniørselskapet Rambøll satte opp et forslag om bygging av ny bro for å ta unna den stadig økende bil- og trailertrafikken. Nyheten om den slitte broen skapte politisk debatt.
Nye Holmenbrua
Den nåværende Holmenbrua er i dårlig veiteknisk forfatning og må erstattes. Brua har fått en tidsbegrenset nedklassifisering. Denne nedklassifiseringen utløp 7. juli 2021. Holmenbrua ligger på riksvei 291 mellom Bragernes og Holmen. Riksvei 291 over Holmenbrua har en sentral funksjon som adkomstvei til Holmen industriområde og er en vesentlig del av sentrumsringen i Drammen. Dagens bru er en tofeltsvei med fortau.
Ny Holmenbru skal tilpasses slik at den kobles mot de eksisterende rundkjøringene på Bragernes og Holmen. Utvidelse fra to til fire felt vil i hovedsak skje på østsiden (nedstrøms) dagens bru. Holmenbrua ligger nært motorveibroen og jernbanebrua. Disse tre bruene skaper, med sine ulike karakterer og linjeføringer, et noe rotete bilde. Det er derfor valgt en dempet utforming av nye Holmenbrua. Det er planlagt å benytte konstruksjonstypen platebru.
Brudekket er planlagt tykkest midt på og smalner av mot kanten av brua. Dette er viktig estetisk, og gjør at brua oppleves lettere visuelt. Det etableres trapper parallelt med landkarene på begge sider både på Holmen og Bragernes. Trappene har to hvilereposer samt romslige bredder slik at de oppleves som trygge og gode å gå i. Kapasiteten til brua antas tilnærmet uendret med den nye løsningen. Ny Holmenbru vil gi noe raskere avvikling for trafikken da fotgjengere er foreslått planskilt. Holmenbrua utvides fra å være en smal og slank bru med bredde på rundt 10 meter til en bredde på cirka 30 meter. Uansett hvordan den nye brua utformes, vil den bli mer dominerende i landskapet enn den gamle.
Eksterne lenker
Ny Holmenbru i Drammen på Youtube
Halsnøya
Halsnøya, eller Halsnøy, er den største øya i en samling av øyer sør i Kvinnherad kommune i Vestland. Det er den mest folkerike øya i kommunen. Innbyggertallet per 2006 er ca. 2 400. Øya kalles ofte for «Perlo» eller «Basarholmen». Tettsteder på øya er Eidsvik, Sæbøvik, Øvrevik, Landamarka, Fjelland, Høylandsbygd, Fatland, Arnavik og Toftevågen.
Sæbøvik regnes som sentrum. Nord for sentrum regnes som «utøya», sør for sentrum regnes som «innøya».
En av Norges eldste båter «Toftebåten» eller «Halsnøybåten» ble funnet på Halsnøya i 1896, og rekonstruert i målestokk i 2006.
Geografi
Naboøyene til Halsnøya er Fjelbergøya og Borgundøya, og det går ferje mellom disse tre øyene. Sjoøya er ei lita øy som hører til Halsnøy. Kolsøya, Toftøya, Blokkebærholmen og andre små øyer/holmer ligger tett rundt Halsnøya.
Sydnes er ein plass sør på Halsnøy. Der er det ein ferjekai med ferjestrekning til fastlandet på Utbjoa og Fjelbergøyane. Overfarten til fastlandet fra Sydnes tar om lag 40 minutt.
Turisme
På Halsnøya finner man turistattraksjoner som Halsnøy kloster, «Sæbøvikfestivalen», «Klokkesteinen», «Magnars hage» og «Radiohola». Det er svært populært med fiske og hytteleie om sommeren, med mange besøkende fra Vest-Europa.
Halsnøy kloster
Halsnøy kloster er et av Norges første kloster. Det er et augustinerkloster, og ble bygd av Erling Skakke i 1163 eller 1164. Her var det på den tiden både sykehus, kirke (tilbedelse), overnatting, fiske- og jordbrukshandel, og diverse andre arbeidsplasser. Det var augustinermunker og -nonner som tok seg av syke sjømenn, soldater, bønder og andre syke mennesker. Den dag i dag er Halsnøy kloster en turistattraksjon, der folk fra hele Norge besøker klosteret hvert år. Like ved klosteret ligger Sunnhordland folkehøgskule. Stein fra klosteret kan man finne igjen blant annet på Stord. I klosterhagen kan man fremdeles finne spor etter urter og andre planter som ble brukt blant annet til medisin i klosteret.
Halsnøy kloster hører til Sunnhordlandsmuseet.
Vennelaget for Halsnøy kloster, stiftet i 1986, er en gruppe ildsjeler som arbeider for å vedlikeholde klosteret.
Kommunikasjon
Med ferge kan man reise til Ranavik på nordspissen av Halsnøya fra Skjærsholmane på Stord eller kjøre en undersjøisk tunnel fra Sunde (i Sunnhordland).
Til Sydnes på sørspissen av Halsnøy kan man reise fra Utbjoa, Borgundøya, Fjelbergøya, og fra Skjærsholmane om Fjelbergøya og Utbjoa. Med hurtigbåt kan man reise til Ranavik fra Leirvik på Stord, fra Sunde, eller direkte fra Bergen.
Halsnøytunnelen
I mars 2008 åpnet en undersjøisk tunnel, som går langs havbunnen under Høylandssundet, fra Toftevågen på Halsnøya og over til Sunde på fastlandet. I september 2019 ble bompengeinnkrevingen avsluttet.
Skoler
Sunnhordland folkehøgskule, Halsnøy skule, Øyatun ungdomsskule
Heia Norge!
Heia Norge! er en kassett med diverse artister, utgitt i 1987. Albumet har artister som Bobbysocks, Viggo Sandvik, Vazelina Bilopphøggers, Åge Aleksandersen og Ketil Stokkan.
Halsnøya
Berg
Svartaberget, Toftåsen, Landaåsen, Ravnakulten, Jamburfjell, Sydnessåta, Håfjell og Tjobergshaugen.
Vann
Landavatnet, Gravdalsvatnet, Fjellandsvatnet, Kjekavatnet og Fatlandsvatnet.
Industri
Eide Marine Services har vært et av de største maritime serviceselskapene i Norge med flere hundre ansatte i perioder. I dag har Tronds Marine Services AS overtatt som det største maritime serviceselskapet. Tronds Marine Service tilbyr tungløfting, transport og lektere. Selskapet opererer hovedsakelig i Nord-Europa. Tronds Marine Service fokuserer nå på fornybar energi og har blitt tildelt kontrakten for Marine Operations i forbindelse med byggingen av Hywind Tampen Betongunderstell.
Adonis HR er et privateid internasjonalt programvarehus som har vært engasjert i det maritime markedet siden det ble grunnlagt i 1988. Fra hovedkvarteret i 'Pyramiden' på Røo i Høylandsbygd, driver Adonis en global maritim HR og lønnsorganisasjon. En av få programvareutviklere i markedet som kun konsentrerer seg om menneskelig ressursadministrasjon og lønnssystemer. Bygget opp av Bente og Per Ove Kviteberg over 30 år. Familiedrevet selskap med høy kompetanse har ført til lojale kunder over hele verden.
Wish Me Luck as You Wave Me Goodbye
Den ble gjort populær under den andre verdenskrig av Gracie Fields. Sangen var også med i hennes film Shipyard Sally fra 1939.
I årenes løp har den blitt fremført og spilt inn på plate av mange artister, innbefattet Elsie Carlisle, Chas & Dave, Cyril Grantham, Jack Hylton og Vera Lynn.
Norsk versjon
Tola har skrevet en norsk tekst. Den norske tittelen er «Ønsk meg hell». Liv Ingebrigtsen, Arild Andresens orkester har spilt inn sangen. Den ble utgitt på 78-platen Musica A 3010 i 1950.
Peder Jensen Vinstrup
Peder Jensen Vinstrup (født 18. mars 1549 i København, død 24. juni 1614 i København) var en dansk prest og biskop i Sjælland fra 1590 til sin død. Han var svigerfar til biskop Niels Clausen Senning.
Skolegang og utdannelse
Peder Jensen Vinstrup var sønn av Jens Vinstrup (død 1558) og Anne Nielsdatter Hofvet. Han gikk på skole i København, Slagelse og Roskilde, og han ble student i 1568. To år deretter tok han bachelorgraden.
Peder Jensen Vinstrup besøkte en rekke av Tysklands høyskoler og tok magistergrad i Wittenberg
Sogneprest ved Helliggejstes Kirke i København
Vinstrups ble i 1578 valgt til sogneprest ved Helliggejstes Kirke i København, nåværende Helligåndskirken. Det ser ut til at han har vært vel ansett, siden universitetet i 1580 fikk en kongelig oppfordring om å gjøre ham til dr. theol., siden han var «en god, skikkelig, lærd mand, så han samme Grad og Lærdoms Vidnesbyrd værdelig skal kunne antage». Men oppfordringen ble ikke tatt til følge på dette tidspunktet.
Tilbake til Århus som biskop
Vinstrup hadde på denne tiden utgitt sitt «Om det evige Liv og Død», en likpreken over rikets kansler Eiler Grubbe. Og da kongen 12. april 1587 gav Laurids Bertelsen, superintendent i Århus stift avskjed på grunn av alder og sykdom, ble Vinstrup bedt om å bli hans etterfølger.
Streng lutheraner
Det sies om biskop Vinstrup at han var hederlig og fredselskende, men at han ikke hadde noen fremragende personlighet. Med sin kollega i det teologiske fakultet, den stridbare dr. Jørgen Dybvad, fikk han et dårlig forhold til.
Det gikk så vidt at Vinstrup erklærte at så lenge Dybvad var universitetets rektor, ville han ikke sette sin fot i konsistorium eller ha noe med universitetets saker å gjøre.
Vinstrups bispegjerning falt i en brytningstid, ikke bare ved at den kongelige makt ble sterkere på kirkens område enn tidligere, men også at en strengere luthersk ortodoksi begynte å kjempe seg frem mot den hittil rådende kryptokalvinismen.
Historikeren H. F. Rørdam mener likevel Vinstrup stod på Niels Hemmingsens side i lærespørsmål knyttet til nattverden.
Litterær virksomhet
Vinstrups taler ved Christian IVs kroning i Vor Frue kirke i København finnes trykt i A. Bentsen Dallins oversettelse av August Erichs tyske beskrivelse av kroningshøytidelighetene: «Klarlige oc Visse Beskriffuelse om Christians den Fierdis kongelige Kroning, holden udi Kiøbenhaffn, d. 29. Augusti, A. 1596 / optegnet ved Augustum Erich ; fordansket oc med Kroningens Ceremoniers Udleggelse formeret ved Andream Benedictum Dallinum. Kbh., 1598».
Han har også skrevet salme nr. 219 i Kingos salmebok: O Jesus Krist, all verdens trøst
Han ble gravlagt i Vor Frue kirke. Sønnen Peder Winstrup ble biskop i Lund fra 1638.
Italia under Vinter-OL 1968
Italia under Vinter-OL 1968. Førtisju sportsutøvere, trettini menn og åtte kvinner, fra Italia deltok i åtte sporter, aking, alpint, bobsleigh, langrenn, skihopping, kombinert kunstløp og hurtigløp på skøyter under Vinter-OL 1968 i Grenoble i Frankrike. Italia ble fjerde beste nasjon med fire gullmedaljer. Alpinisten Clotilde Fasolis var Italias flaggbærer under åpningsseremonien.
Alain Trudel
Alain Trudel (født 13. juni 1966 i Montréal, Quebec) er en kanadisk trombonist, komponist og dirigent.
Biografi
Han har studert musikk på Conservatoire de Musique de Montréal og på Ecole Sécondaire Joseph-François Perrault, hvor aduitoriet er oppkalt etter ham. 18 år gammel debuterte han som trombonist med Orchestre Symphonique de Montreal dirigert av Charles Dutoit. Siden har han vært gjestesolist med ledende orkester på fem kontinenter, inkludert Deutsche-Symphony (Berlin), l'Orchestre Philharmonique de Radio France (Paris), National Arts Centre Orchestra (Ottawa), Hongkong Philharmonic, Austrian Radio Orchestra (Wien), Polens National Radio Television Orchestra og mange flere.
Alain Trudel er lærer i dirigering og orkesterlitteratur på Glenn Gould Professional Music School (Royal Conservatory of Toronto) og professor i trombone på Conservatoire de Musique de Montréal. Han er en etterspurt lærer på masterklasser over hele verden og har gitt hundrevis av masterklasser gjennom årene. Han har undervist på musikkskoler og festivaler i Canada så vel som på institusjoner som Conservatoire National Supérieur de Musique de Paris eller New England Conservatory i Boston.
Dirigent
I 2004 ble Trudel valgt til dirigent av Toronto Symphony Youth Orchestra og sommeren 2006 dirigerte han National Youth Orchestra of Canada.
Han er ledende dirigent for CBC Radio Orchestra, gjestedirigent for Victoria Symphony Orchestra og musikkdirektør og dirigent for L’orchestre symphonique de Laval. I sesongen 2008-09 var han kunstnerisk rådgiver for Manitoba Chamber Orchestra. Han har vært gjestedirigent for St. Petersburg Symfoniorkester, Albanias Radio-Television- orkester og en rekke andre orkester over hele verden, både Hongkong, Tokio og Guatemala.
Nord universitet
Nord universitet (lulesamisk: Nuortta universitiehtta, sørsamisk: Noerhte universiteete, engelsk: Nord University) er et norsk universitet som ble etablert 1. januar 2016 gjennom en sammenslåing av Universitetet i Nordland, Høgskolen i Nesna og Høgskolen i Nord-Trøndelag. Universitetet har sitt hovedsete i Universitetsalléen 11, i bydelen Mørkved i Bodø. I tillegg driver det campuser i Mo i Rana, Nesna, Stokmarknes, Steinkjer, Levanger, Namsos og Stjørdalshalsen.
Navnet
Navnet på universitetet ble foreslått av de fusjonerende institusjonene, og forslaget ble bestemt av en gruppe rektorer og styreledere. Ansatte og studenter ble invitert til å komme med innspill. I navneforslaget ble det blant annet hevdet at "Nord" universitet er «samlende og identitetsskapende for universitetet», som strekker seg over et stort geografisk område. Skrivemåten ble beskrevet som «klønete» av språkforskere.
Werner Skowron
Werner Skowron (født 30. oktober 1943 i Rückers Landkreis Glatz, død 18. mars 2016 i Fredersdorf-Vogelsdorf, Märkisch-Oderland, Brandenburg) var en tysk politiker (CDU i DDR/CDU). Han var i 1990 fungerende (tysk: kommissarisch) finansminister i DDR og den siste i embetet før DDR opphørte som egen stat og gikk inn i Forbundsrepublikken. I perioden 20. desember 1990 til 1994 medlem av Forbundsdagen. Skowron var siden aktiv i lokalpolitikken i Berlin.
Nord universitet
Rektorer
Rektor er ansvarlig for både den faglige og for den administrative og økonomiske siden av Nord universitet. Siden opprettelsen har universitetet hatt to rektorer.
Fakulteter
Universitet er inndelt i følgende avdelinger:
Historie
Nord universitet har sin bakgrunnshistorie i læreinstitusjoner både fra det tidligere Nord-Trøndelag såvel som fra Nordland fylke.
Høgskolen i Nord-Trøndelag
Den eldste delen av Høgskolen i Nord-Trøndelag var Levanger lærerhøgskole, som var en direkte videreføring av Klæbu seminar, etablert 1839. De to sykepleierhøgskolene ble opprettet som profesjonsutdanninger ved Namdal sykehus og Innherred sykehus i 1930-årene.
Universitetet i Nordland
Den eldste delen av Universitetet i Nordland var Nordland sykepleierhøgskole som ble etablert i 1920. Lærerutdanningen ved Bodø lærerhøgskole ble etablert i 1951 og Nordland DH i 1974.
Tilsyn fra NOKUT
Den 5. november 2015 åpnet NOKUT et innledende tilsyn for å avklare om Nord universitet fortsatt oppfylte kravene til universitetsstatus. Bakgrunnen var en kartlegging som «gir indikasjoner på at det nye fusjonerte Nord universitet vil ha utfordringer med å være på nivå med sammenlignbare universiteter». Det var særlig forskerutdanning, stillingskompetanse og vitenskapelig produksjon som ble gransket. Det ble gjennomført to ordinære tilsyn med kvalitetsarbeidet i 2018. Det ene tilsynet gransket et spesifikt doktorgradsprogram, mens det andre handlet om den overordnede kvaliteten. I juni 2019 var den andre tilsynsrapporten klar. Konklusjonen var at Nord universitet oppfyller kvalitetskravene fra NOKUT.
Ny sykehusstruktur på Helgeland
Den 27. januar 2020 kl 12 besluttet helse- og omsorgsminister Bent Høie at det blir to akuttsykehus på Helgeland: Et hovedsykehus ble foreslått i Sandnessjøen og et mindre sykehus i Mo i Rana. Lokalsykehuset i Mosjøen ble foreslått nedlagt.
Sykehuset i Mo i Rana ble altså bevart som et sykehus for Nord-Helgeland; men i Sør-Helgeland, sør for Korgfjellet, fortsatte lokaliseringsstriden mellom Sandessjøen og Mosjøen. Deriblant ble det foreslått å bygge et nytt hovedsykehus på Tovåsen i Leirfjord.
Foreløbig nedleggelse av studiestedene i Nesna og Sandnessjøen (2019–2020)
Ved opprettelsen av Nord universitet den 1. januar 2016, fantes det også to desentraliserte studier i Nesna og i Sandessjøen. Studiestedet i Nesna hadde en lærerutdanning som var en videreføring av tilbudet ved Høgskolen i Nesna. Studiestedet i Sandessjøen utdannet sykepleiere. Den 26. juni 2019 besluttet universitetsstyret å legge ned lærerutdanningen i Nesna og sykepleierutdanningen i Sandnessjøen. Omkring 120 ansatte ble berørt av nedleggelsen i Nesna. Den 12. november 2019 forkastet Stortinget et representantforslag om å overprøve styrevedtaket. Både lærer- og sykepleierutdanningen ved Nord universitet foregikk etter dette i Bodø og ved Campus Helgeland i Mo i Rana.
VID gjenoppretter sykepleierstudiet i Sandnessjøen (2021)
Den 15. januar 2021 inngikk VID vitenskapelige høgskole, kommunene på Helgeland og Helgelandssykehuset et samarbeid om en ny desentralisert sykepleierutdanning i regi av VID. Studiene startet høsten 2021.